# Malcolm Treviño-Sitté

Malcolm Treviño-Sitté (Guinea Equatorial, 28 d'abril de 1981) és un actor i model equatoguineà, principalment conegut pel seu paper de Balotelli a la sèrie de televisió Chiringuito de Pepe. Juntament amb altres companys actors, va fundar l'Asociación de Actores Negros de España, i també és membre de l'Asociación Intercultural Bwato.
Sité va diplomar-se en Art Dramàtic per l'Escola Metròpolis, a més de realitzar un curs intensiu titulat "L'actor davant la càmera" a través de la de la Unión de Actores l'any 2007. Anteriorment, també havia realitzat cursos de veu i expressió corporal, el 2004, i el curs "L'actor al teatre i a la poesia", el 2007.
La carrera artística de Malcolm Sité s'ha centrat, principalment en el teatre, on ha participat en l'obra Combate de negro y de perros, de Bernard-Marie Koltès, dirigida per Mikolaj Bielski i Borja Manero, o a Los Negros, de Jean Genet, dirigida per Miguel Narros. També ha col·laborat en diverses funcions com Othelo de William Shakespeare o Tres sombreros de copa, de Miguel Mihura.
Pel que fa a la televisió, Sité va aconseguir reconeixement a nivell espanyol gràcies al seu paper de Balotelli a la sèrie Chiringuito de Pepe, que va començar a emetre a la cadena Telecinco l'any 2014. Abans, però, també havia participat en diversos capítols de sèries com Aquí no hay quien viva, La que se avecina o Periodistas. A la pantalla gran va tenir un petit paper a la pel·lícula La conjura de El Escorial (2008), un paper més rellevant a la pel·lícula Palmeras en la nieve (2017) i posteriorment Antidisturbios (2020).

## Filmografia
### Cinema

* 2008: La conjura de El Escorial: Negro Danzarín
* 2015: Palmeras en la nieve: Atsu
* 2017: Es por tu bien: Obrer núm. 3
* 2018: El cuaderno de Sara: Omar

### Televisió

* 2005: Aquí no hay quien viva: Policia de l'aeroport (Episodi Érase la tercera Nochevieja)
* 2008: La que se avecina: (Episodi Un pique, un show y un cuenco tibetano)
* 2014-2016: Chiringuito de Pepe: Balotelli (20 episodis)
* 2017: Vergüenza: Nelson
* 2020: Antidisturbios: Manifestant (1 episodi)
* 2017: Dos Vidas: Dayo
* 2024: Detective Touré: Mahamond Touré (6 episodis)

## Referències

* ↑ «El 'Chiringuito de Pepe'... y el de Mariló Montero» (en castellà). Cadena SER. [Consulta: 18 desembre 2017].
* ↑ «Entrevista con Malcom Sité: “Los actores negros solo pueden hacer de inmigrantes o ladrones”» (en castellà). Fundación Sur. Arxivat de l'original el 2014-10-23. [Consulta: 17 octubre 2014].
* ↑ «Asociación Intercultural Bwato» (en castellà). Asociación Intercultural Bwato. Arxivat de l'original el 2014-10-22. [Consulta: 17 octubre 2014].
* 1 2 3 «COMO CONSIGUE UN ACTOR NEGRO ESPAÑOL HACERSE UN HUECO, MALCOLM SITÉ.» (en castellà). Wanáfrica. Arxivat de l'original el 2014-10-17. [Consulta: 17 octubre 2014].
* ↑ Córdoba, Ana. «Malcom T. Sitté, invitado de "Conversaciones sobre arte dramático"» (en castellà), 15-05-2020. [Consulta: 26 novembre 2020].
* ↑ PERIÓDICO, EL. «Will Shephard y Malcon T Sitté apuestan por producciones multiculturales en nuestro país» (en castellà), 18-07-2017. [Consulta: 26 novembre 2020].
* ↑ vertele.eldiario.es. «Diversidad racial en TV más allá del coronavirus: "¿Por qué no probar a una persona negra o asiática como El Profesor?"» (en espanyol europeu), 13-05-2020. [Consulta: 26 novembre 2020].

## Enllaços externs

* Perfil de Malcolm Sité a Formula tv